**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О**

**ПРЕДЛОГУ АКЦИОНОГ ПЛАНА ЗА СПРОВОЂЕЊЕ СТРАТЕГИЈЕ УНАПРЕЂЕЊА ПОЛОЖАЈА ОСОБА СА ИНВАЛИДИТЕТОМ**

**У РЕПУБЛИЦИ СРБИЈИ**

**ЗА ПЕРИОД ОД 2023 ДО 2024. ГОДИНЕ**

Министарство за рад, запошљавање, борачка и социјална питања позива заинтересоване грађане, као и и стручну јавност да се упознају са текстом Предлога акционог плана за спровођење Стратегије унапређења положаја особа са инвалидитетом у Републици Србији за период од 2023. до 2024. године и да дају своје коментаре, сугестије и предлоге.

Јавна расправа о Предлогу одржаће се у периоду од 30. децембра 2022. године до 18. јануара 2023. године.

Програм јавне расправе о Предлогу, са Предлогом и прилозима утврђеним Пословником Владе објављује се на интернет страници Министарства за рад, запошљавање, борачка и социјална питања и порталу е-управе.

Предлози, сугестије, иницијативе и коментари, достављају се Министарству за рад, запошљавање, борачка и социјална питања путем електронске поште на e-mail адресe: osobesainvaliditetom@minrzs.gov.rs, ljiljana.miricstankovic@minrzs.gov.rs или поштом на адресу: Министарство за рад, запошљавање, борачка и социјална питања, Београд, Немањина 22-24, са назнаком: „За јавну расправу о Предлогу АП за спровођење Стратегије унапређења положаја особа са инвалидитетом”.

Саставни део овог јавног позива је текст Предлога, са образложењем и прилозима утврђеним Пословником Владе, који је одредио Одбор за јавне службе.